Presidenti Obama shqyrton rekomandimet mbi përgjimet
Muajin e ardhshëm zoti Obama pritet të ndryshojë mënyrën se si SHBA grumbullon informacionet e zbulimit
Rekomandimet priten të frenojnë mënyrat e grumbullimit të të dhënave telefonike të amerikanëve, që të mund të mbrohet privatësia e tyre. Raporti prej 300 faqesh kërkon një kufizim të mbledhjes së këtij informacioni prej tabulateve për shkak të "një rreziku për abuzim". Programet e Agjencisë Kombëtare të Sigurimit janë zgjeruar që nga sulmet terroriste të shtatorit të vitit 2001, duke përfituar dhe nga përparimet në teknologji. Komisioni i ekspertëve sugjeron që të dhënat telefonike të mbahen nga kompanitë private të telefonisë, e jo nga NSA-ja. John Negroponte ishte drejtori i parë i shërbimit kombëtar të zbulimit në SHBA: Grupi i këshilltarëve të jashtëm të autorizuar nga Presidenti arriti në përfundimin se një pjesë e madhe e të dhënave telefonike kishin qenë të dobishme në ndalimin e sulmeve terroriste, por informacioni mund të ishte marrë diku tjetër. Raporti thotë se të dhënat kishin qenë më të dobishme në hedhjen poshtë të dyshimeve për bashkëpunim mes grupeve të njohura terroriste dhe personave me banim në SHBA. Presidenti Obama tha se do t’i shqyrtojë rekomandimet gjatë pushimeve të tij në Havai: Presidenti Obama nuk është i detyruar të pranojë të gjithë raportin. Ai mund të zgjedhë rekomandimet që mendon se duhet të zbatojë dhe disa prej tyre do të duhet të miratohen nga Kongresi. Amie Stepanovich e konsideron raportin mbresëlënës dhe një hap të madh përpara. Ajo punon me Qendrën e Informacionit për Privatësinë Elektronike: Raporti sugjeron që të huajve t’u jepen të njëjtat mbrojtje federale të privatësisë që u njihen amerikanëve. Në të thuhet gjithashtu se Presidenti dhe këshilltarët e tij të lartë – pra, jo zyrtarët e zbulimit – duhet të miratojnë çdo përgjim mbi udhëheqësit e huaj dhe përfitimet të konsiderohen përkundrejt pasojave të mundshme. Kjo masë synon të shmangë momente të sikletshme si ai me kancelaren gjermane Angela Merkel, kur pak muaj më parë u zbulua se SHBA-ja kishte përgjuar telefonin e saj. Zoti Negroponte thotë se nga 11 Shtatori 2001 ka kaluar kohë mjaftueshëm për të konsideruar pakësim të përgjimeve. Vetëm disa ditë para publikimit të rekomandimeve, një gjykatës federal vendosi se mbledhja në masë e të dhënave telefonike është jokushtetuese. Analistët mendojnë se ky vendim, së bashku me raportin e ekspertëve, do të bëjnë që Presidenti dhe Kongresi të ndërmarrin